24 mai 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale în municipiul Galați, județul Galați.

Ca urmare a unei intervenții efectuate de o altă companie deținătoare de utilități, asupra unui obiectiv aferent sistemului de distribuție situat pe Strada Ștefan cel Mare nr. 6, la intersecția cu Bulevardul George Coșbuc, din Municipiul Galați, Distrigaz Sud Rețele a fost nevoită să sisteze alimentarea cu gaze naturale astăzi, 24 mai 2023, începând cu ora 15:15 pentru cca. **290 de clienți casnici și 10 clienți non-casnici.** Străzile afectate de această întrerupere neplanificată sunt: Borzești, Cerului, Crângului, Dumbrava Roșie, Gerului, Rășinari, Traian, Tunelului și Vânători.

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a acestor clienți se va efectua după remedierea defectului, în cursul zilei de astăzi, **24 mai, până la orele 20:00.**

După reluarea alimentării cu gaze naturale, în cazul în care clienții simt miros de gaze, sunt rugați să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.700 km rețea și 2.700 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeş, Brăila, Braşov, Buzău, Călăraşi, Constanţa, Covasna, Dâmboviţa, Dolj, Galaţi, Giurgiu, Gorj, Ialomiţa, Ilfov, Olt, Prahova, Tulcea, Vâlcea, Vrancea, Teleorman și Municipiul București.*